《山水图歌》
宋代·吕本中

君不见南江老龙夜不眠，令我破屋开青天。千岩倒壁卷角上，一榻却在洪涛前。

又不见江头古木一尺围，猿猱接手悬高枝。雨中寒芦披靡去，天际风帆先后归。

陈生故是可怜人，笔虽未到心已亲。南村北村渴欲死，怪此一室无纤尘。

郑虔祁岳不解奇，韩干画马空多肥。万里咫尺君得之，更看湘江雷雨垂。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。